какво се прави, ако не сте управлявали лично автомобила ?
издаденият електронен фиш се връчва на собственика на превозното средство, а когато то е собственост на юридическо лице – на неговия законен представител. в 14-дневен срок от получаването му собственикът, респ. законният представител има право да предостави в съответната териториална структура на мвр писмена декларация с данни за лицето, извършило нарушението, и копие на свидетелството му за управление на моторно превозно средство. на лицето, посочено в тази декларация, се издава и изпраща нов електронен фиш за извършеното нарушение, а първоначално издаденият се анулира.